Vokietijos nacionalsocialistinė darbininkų partija
Vokietijos nacionalsocialistinė darbininkų partija (vok. Nationalsozialistische Deutsche Arbeiterpartei, NSDAP), dar vadinama nacionalsocialistų partija arba nacių partija – Vokietijos kraštutinių dešiniųjų politinė partija, veikusi 1920–1945 m. NSDAP tapo vienintele teisėta partija nacizmo laikotarpiu (1933–1945). Partija kūrė ir palaikė nacizmo ideologiją, rėmė Adolfą Hitlerį. 1945 m. partija buvo uždrausta ir paleista, jos turtas konfiskuotas, o 1946 m. paskelbta nusikalstama organizacija.